Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Bakartxo Ruiz Jaso andreak aurkeztutako gaurkotasun handiko galdera, kataluniar independentismoaren buruzagien aurka Auzitegi Gorenak emandako epaiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

EH Bildu Nafarroa Talde Parlamentarioaren eledun Bakartxo Ruiz Jasok, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakari María Chivite Navascués andreari zuzendua, eta heldu den osteguneko, urriaren 24ko Osoko Bilkuraren gai-zerrendan sar dadin eskatzen du.

Gaur, urriaren 14an, ezagutu dugu Auzitegi Gorenak Kataluniako independentismoaren liderren aurka eman duen epai guztiz larria. Horri buruz, honako galdera hau egin behar dugu:

Nola baloratzen ditu Nafarroako Gobernuak Espainiako Gobernuaren jarrera eta epai horren ondorioak, bai eta Kataluniako herriaren erabakitzeko eskubideari erantzun demokratiko bat emateko beharra?

Iruñean, 2019ko urriaren 14an

Foru parlamentaria: Bakartxo Ruiz Jaso